Vinosady

Vinosady je obec na Slovensku v okrese Pezinok.

 Poloha 
Obec leží pod úbočím Malých Karpát v nadmorskej výške 170 metrov medzi Pezinkom a Modrou. Od Bratislavy je vzdialená  na východ a  východne od okresného mesta Pezinok.

 Časti 
Vinosady sa skladajú z dvoch častí, ktoré boli do roku 1964 samostatnými obcamiŠtatistický lexikón obcí SR 2011:
 katastrálne územie Veľké Tŕnie (hist. slov. Kučišdorf) (= základná sídelná jednotka Vinosady [v užšom zmysle])
 katastrálne územie (a zároveň základná sídelná jednotka) Malé Tŕnie (hist. slov. Trlinok, Trlink)

 Pamiatky 
V obci je rímskokatolícky Kostol svätého Martina z 19. storočia

 Doložené historické názvy 
Doložené sú tieto historické názvy; :
pôvodná obec – názvy doložené k rokom 1208 – 1292: Turdune (1208), Torduna, Turna (Twrna), Thurne, Thurnie, Turne (Twrne), Sukar, Khucar, Chukaria, Chukarfalua, "villa filiorum Chukar", "villa  Torduna,  filiorum  Chukar"
Veľké Tŕnie:  1292: Turna Maior, 1294: Maior Turna; koniec 13. stor. – 1347: Chukarfalua (Chukarfoluua); 1323: Tyrnie, Turnye; 1326: Turne; 1357: Chukarfolua, 1338: Nogthurnye; 1339: Chukarfolva; 1340: Nogthurnye, Negthurnye, Csukarfalva, Chukarfolua, Chikarfalua, Thurnye, Turnye, Ternye; 1347: Chukarfalua, Chukarfolva; 1357: Chukarfolua; 1379: Schukastorf; 1431: Czukaria; 1433: Schukenstorff; 1437: Schukaria; 1437: Schukaria; 1510: Kutzesdorff, Kutzisdorff; 1562: Czwkaria; 1634: Czukard; 1736: Csukárd; 1773: Csukard, Zuckersdorff, Kuczischdorff; 1786: Cschukard, Zuckersdorf, 1808: Csukárd, Zuckersdorf, Kučissdorf; 1863: Csukard, Cukárd; 1873 – 1919: Csukárd; 1893: neoficiálne: Csukárdiak; 1920 – 1948: oficiálne: Kučišdorf, polooficiálne: Čukárovce, ľudovo Kučištorf, 1948 – 1964 Veľké Trnie (s krátkym r); maďarský názov v polovici 20. stor.: Csukárd; nemecký názov v polovici 20. stor.: Zuckersdorf, Zuckerbach.
Malé Tŕnie: 1292: Turna Minor; 1294: Minor Turna; 1347: Terene; 1433: Tuerding; 1435: Terleng; 1437: Tording; 1438: Turding; 1438: Terling, Trlinek; 1509: Thyerding; 1553 – 1799: Terling; 1569: Thyerdyng; 1808: Terling, Tierling, Trlínk; 1863 – 1907: Terling; 1875 – 1884: Trljuk, Terlény; 1913: Terlény; 1920: Trlinok, Trlink; 1927 – 1948 Trlinok; 1948 – 1964 Malé Trnie (s krátkym r); maďarský názov v polovici 20. stor.: Terlény, nemecký názov v polovici 20. stor.: Terling.

 Dejiny 
Archeológovia na území Veľkého Tŕnia objavili zvyšky studne z 9. storočia, ktorú pravdepodobne vyhĺbili starí Slovania a tiež celé veľkomoravské sídlisko (na území Veľkého a Malého Tŕnia). Prvá historická správa o osídlení územia je z roku 1208, keď sa spomína, že Pezinok susedí s obcou Turdune.

Z listín je zrejmé, že časť územia Turne vlastnili aj grófi zo Svätého Jura a Pezinka.

Na pôvodne jednom chotári sa už koncom 13. storočia vyvinuli dve obce: Kučišdorf (= Čukárovce, dnes: Veľké Tŕnie) a Trlinok (=dnes: Malé Tŕnie).

S Pezinkom spájali obec predovšetkým trhy a jarmoky už od 13. storočia. Trlinok mal s Pezinkom spoločného zemepána do 17.storočia. Azda už od 14. storočia bola v Kučišdorfe fara. V 16. storočí v čase reformácie sa stal Kučišdorf filiou Modry, no od roku 1759 patril k Pezinku. V danej dobe sa zväzky oboch obcí utužovali. Po zrušení Obvodného notariátu v Cajle v roku 1925 pripadli obce Kučišdorf a Trlinok opäť k Modre, no od 1. júla 1931 sa Kučišdorf vrátil do notariátu v Pezinku.

K zblíženiu oboch obcí došlo až v roku 1948, keď názvoslovná komisia Ministerstva vnútra poslovenčila názov Kučišdorf na Veľké Trnie (dnes: Veľké Tŕnie) a názov Trlinok na Malé Trnie (dnes: Malé Tŕnie). Malé Tŕnie a Veľké Tŕnie sa spojili v roku 1964, čím vznikla spoločná obec Vinosady. Obec dnes nesie meno zodpovedajúce starobylej tradícii vinohradníctva a vinárstva. Spojenej obci Vinosady bol vytvorený a pridelený v roku 1998 jeden erb.

 Zaujímavosti 
V obci sa nachádza Pálfiho barokový kaštieľ z roku 1776, ktorý bol v roku 1884 prestavaný. Je kultúrnohistorickou pamiatkou, v súčasnosti je však verejnosti neprístupný. Vo Vinosadoch sa nachádza rímskokatolícky kostol svätého Martina z 19. storočia, ktorý bol postavený na mieste starého gotického chrámu. V údolí medzi Kučišdorfskou dolinou a obcou Vinosady je skrytý protitankový val železobetónových zátaras. Tieto nemecké vojenské opevnenia sa začali stavať koncom roku 1944 a pôvodne sa plánovala celistvá obranná línia na čiare Vinosady – Pezinok – Limbach. Za projekt opevnení a jeho realizáciu zodpovedal Pioner Sonderstab 116 pod velením majora Himelkreutzera. Plánovaná línia ale nebola nikdy celá vybudovaná. Dnes tu nájdete zachovaných 26 kociek, ohnisko na opekanie a sochu partizána. Na mieste sú tiež náučné tabule o bojoch a zvieratách žijúcich v okolí valu. Obec okrem toho usporiadáva pamätné ukážkové boje pri sviatku SNP.

 Osobnosti 

 Ferdinand Salzmann (* asi 1830† 1913), výtvarný umelec, vedúca osobnosť súvekej západoslovenskej ľudovej sklomaľby

 Referencie 

 Iné projekty 

 Externé odkazy 



Kategória:Obce okresu Pezinok